OzLabs/hebrew-wiki-articles huggingface dataset:
הם חיים

הם חיים (באנגלית: They Live) הוא סרט מדע בדיוני-סאטירי משנת 1988 שבויים על ידי ג'ון קרפנטר. בסרט מככבים רודי פייפר, קית' דייוויד ומג פוסטר. הסרט מתאר את קורותיו של נווד בשם "נאדה" שמגלה כי גזע של חוצנים הסתנן לכדור הארץ וכי החייזרים התמזגו עם האוכלוסייה המקומית. החוצנים מצליחים לשמור על חזות אנושית ועל צייתנות אנושית על ידי שתילת מסרים תת-הכרתיים במדיה המשודרת והמודפסת.

==תקציר העלילה==
נאדה (מגולם על ידי רודי פייפר), נווד, מגיע ללוס אנג'לס ומוצא עבודה כפועל בנין. הוא מתחבר עם פרנק ארמיטראג' (מגולם על ידי קית' דייוויד) שלוקח אותו אל בית תמחוי הנמצא באזור זנוח של העיר. נאדה מוצא ארגז של משקפי שמש חבוי בתוך קיר. הוא לוקח את הארגז ומסליק אותו, אך שומר לעצמו זוג אחד. נאדה מתבונן דרך משקפי השמש ורואה שהמדיה המודפסת ושלטי החוצות מלאים במסרים כגון: "ציית", "התחתן והתרבה", "צפה בטלוויזיה", "אל תחשוב בעצמך", "קנה", "שן", "היכנע" ועוד הוראות המטיפות לצייתנות, סדר חיים ואי פקפוק בסמכות. לבסוף נאדה מבחין באדם שפניו פני ביעותים, גולגולת ללא עור בעלת עיניים זוהרות, אך כאשר הוא מסיר את המשקפיים האדם נראה רגיל לחלוטין. מסתבר כי חייזרים פלשו לכדור הארץ. הם השתלבו והתמזגו עם האוכלוסייה ומפעילים שטיפת מוח נרחבת דרך אותות המשודרים מאנטנות הטלוויזיה המסתירים את חזותם המפלצתית. החייזרים מתקשרים ביניהם עם שעון מיוחד ומדווחים עליו, 2 שוטרים מנסים לתפוס את נאדה והוא יורה עליהם ולוקח את נשקם, בבריחתו, הוא חוטף אשת טלוויזיה ומסתגר בביתה, אך היא מצליחה לזרוק אותו מהחלון. הוא מנסה ליצור קשר עם פרנק, שמפחד לעזור לו, אבל לאחר מאבק, נאדה מצליח לגרום לפרנק ללבוש את המשקפיים, הם הולכים למפגש של המחתרת, אך החייזרים ונציגיהם מחסלים כמעט את כל הנוכחים.

==ביקורת==
הסרט קיבל ביקורות חיוביות מאוד. האתר Rotten Tomatoes נתן לסרט תוצאה של 82%, המבוססת על ידי 46 מבקרים.

ב-2012 סלבוי ז'יז'ק ציין את הסרט לשבח וניתח אותו במהלך סרטו "מדריך הסוטה לאידאולוגיה".

==קישורים חיצוניים==

* 

קטגוריה:סרטי 1988
קטגוריה:סרטי אימה מ-1988
קטגוריה:סרטים אמריקאיים
קטגוריה:סרטי מדע בדיוני
קטגוריה:סרטי ג'ון קרפנטר
קטגוריה:סרטי פולחן
קטגוריה:סרטי מדע בדיוני מ-1988
מהומות דינמו זאגרב-הכוכב האדום בלגרד

מהומות דינמו זאגרב-הכוכב האדום בלגרד הן התפרעויות שהתרחשו ב-13 במאי 1990 באצטדיון מקסימיר בזאגרב שביוגוסלביה (כיום בקרואטיה), בין הגרעין הקשה של אוהדי דינמו זאגרב ("הבחורים הרעים בכחול") לבין אוהדי הכוכב האדום בלגרד ("הגיבורים"). כ-60 בני אדם ביניהם אוהדים ואנשי ביטחון נפצעו במהלך המהומות.

==רקע פוליטי למשחק==
צמד הקבוצות הוביל לרוב את ראשות טבלת ליגת העל היוגוסלבית ולעיתים קרובות הוכתרה אחת מן הקבוצות בתואר האליפות. בשנת 1990 החלו לצוץ מתחים אתניים ביוגוסלביה. המגמה הפוליטית הראתה ירידה בכוחו של הקומוניזם ועלייה בדרישה לעצמאות והתנתקות מיוגוסלביה מצידן של חלק מחברות הפדרציה, וביניהן קרואטיה. כמספר שבועות לפני המשחק, התקיימו בחירות רב מפלגתיות בקרואטיה לראשונה מזה 50 שנים. הסיבוב השני של הבחירות הללו נערך ב-6 במאי 1990 ובו זכתה ברוב קולות מפלגת האיחוד הדמוקרטי הקרואטי (HDZ) בראשותו של פרניו טוג'מן. סרביה, תחת הנהגתו של סלובודן מילושביץ', התנגדה לעצמאות קרואטיה ויצירת סדר פוליטי מדיני חדש.

==ההתנגשות==
מספר שעות לפני תחילת המשחק נרשמו מספר תקריות אלימות בין שני מחנות האוהדים ברחובות זאגרב. ההתנגשות המרכזית החלה בתוך האצטדיון שם השליכו אוהדי דינמו זאגרב אבנים וכיסאות לעבר אוהדי הכוכב האדום, שהחלו לעקור את הגדרות ושלטי החסות שהפרידו בין מחנות האוהדים, והחלו לעשות דרכם לעבר אוהדי דינמו זאגרב, תוך כדי זריקת חפצים וקריאת קריאות לאומניות בגנות המנהיג הקרואטי הנבחר.

האוהדים החלו לפרוץ לכר הדשא כאשר פעולות המשטרה אינן מצליחות להשאירם ביציעים. רק לאחר הגעת תגבורת הכוללת כלי רכב משוריינים ותותחי מים, הצליחה המשטרה להשתלט על המהומות.

שחקני הכוכב האדום בלגרד עזבו את כר הדשא ונכנסו לחדר ההלבשה, אך לעומתם חלק משחקני דינמו זאגרב נשארו במגרש. קפטן הקבוצה, זבונימיר בובאן, בעט בקצין המשטרה ראפיק אחמינוביץ'. בובאן הוכרז בקרואטיה כגיבור לאומי ואף זכה למוניטין של לאומן קרואטי בסרביה. הוא הושעה מכל פעילות למשך שישה חודשים על ידי התאחדות הכדורגל היוגוסלבית. קצין המשטרה (בוסני מוסלמי) מחל לשחקן באופן פומבי מספר שנים לאחר האירוע.

==לאחר המשחק==
המהומות סימנו את הדרך לסופה של ליגת העל היוגוסלבית. בעונת 1990/1991 פרשו הקבוצות הקרואטיות והסלובניות מליגה זו, ועונתה האחרונה הייתה עונת 1991/1992. אירוע מהומות זה היווה זרז לפרוץ מלחמת העצמאות של קרואטיה בשנת 1991. יש הרואים בבעיטת השחקן בקצין המשטרה הוכחה עבור העם הקרואטי שאפשר "להכות" את הממשלה היוגוסלבית, מוסדותיה וההגמוניה הסרבית השלטת. המלחמה בבלקן בראשית שנות ה-90 של המאה הקודמת הביאה לכדי פירוקה של יוגוסלביה למדינות לאום עצמאיות.

== קישורים חיצוניים ==
* [http://www.youtube.com/watch?v=6UYLkPHIcFQ קטע מהמהומות], באתר יוטיוב
* 

קטגוריה:יוגוסלביה: כדורגל
קטגוריה:קרואטיה: כדורגל
קטגוריה:זאגרב: ספורט
קטגוריה:1990 בספורט
קטגוריה:דינמו זאגרב
קטגוריה:הכוכב האדום בלגרד (כדורגל)
תיכון שילר בהמלין

תיכון שילר בהמלין (בגרמנית: Schiller-Gymnasium Hameln) הוא בית הספר הוותיק בהמלין – נוסד בשנת 1133.

==היסטוריה==
בית הספר נוסד בשנת 1133 במנזר בעיר המלין. השפעת הרפורמציה על בית הספר התחזקה עם מינויו של ברנהרד ליודר בשנת 1540 למנהל.

עד שנת 1741 מומן בית הספר על ידי הכנסייה. כאשר יוסטוס לאו מונה למנהל הוא הצליח להיפטר מהתלות הכלכלית המוחלטת בכנסייה.

עם הזמן רק מורים נבחרים הורשו ללמד בבית הספר ותוכניות הלימוד חוברו בקפידה כך שבשנת 1831 בית ספר קיבל תואר "טרום־גימנסיאלי".

עם חקיקתו של חוק ביטול התלות הכלכלית בכנסיית המלין בשנת 1848 נפרצה הדרך למימון חילופי. באותה עת הוענק לבית הספר תואר "בית ספר תיכון לנערים". הלימודים התקיימו בו לפי תוכניות עצמאיות. רוב המורים היו אנשים פרטיים. בשנת 1867 קיבל בית הספר הכרה כגימנסיה בשנת 1876 היו בו 354 תלמידים. בשנת 1897 נרכש עבור בית הספר מבנה חדש ובשנת 1910 למדו בו 639 תלמידים.

בשנת הלימודים 2016/2017 למדו בבית הספר כ-1,160 תלמידים.

==קישורים חיצוניים==
* 
* [https://web.archive.org/web/20150924021919/http://www.geschichtsatlas.de/~gb33/schiller/index_s.html היסטוריה של בניין בית הספר] 
* [http://www.schiller-radio.jimdo.com/ עמוד הבית של תחנת הרדיו של בית הספר] 

קטגוריה:בתי ספר תיכוניים
קטגוריה:סקסוניה התחתונה
קטגוריה:גרמניה: בתי ספר
קטגוריה:נוער בגרמניה
קאורי איצ'ו

קאורי איצ'ו (ביפנית: 伊調馨; באנגלית: Kaori Icho; נולדה ב-13 ביוני 1984) היא מתאבקת יפנית בסגנון חופשי, במשקל 63 ק"ג, 4 פעמים ברציפות אלופה אולימפית (אתונה 2004, בייג'ינג 2008, לונדון 2012 וריו דה ז'ניירו 2016) ובכך הייתה לאישה הראשונה בהיסטוריה, בכל ענף ספורט שהוא, שזוכה בתואר אולימפי ארבע פעמים ברציפות. היא 9 פעמים אלופת העולם (2002, 2003, בשנת 2004 לא נערכה אליפות עולם, 2005 - 2007, 2011, 2013 ו-2014).

איצ'ו, נחשבת לאחת המתאבקות הגדולות בכל הזמנים ולאחת הספורטאיות הגדולות.

== ביוגרפיה ==
איצ'ו נולדה באצ'ינואה במחוז אאומורי. היא בעלת 153 ניצחונות רצופים ללא הפסד. אחותה הבוגרת, צ'יהארו, פעמיים ברציפות סגנית אלופה אולימפית בהיאבקות חופשית (אתונה 2004 ו-בייג'ינג 2008).

== קישורים חיצוניים ==

קטגוריה:מתאבקות באולימפיאדת אתונה (2004)
קטגוריה:מתאבקות באולימפיאדת בייג'ינג (2008)
קטגוריה:מתאבקות באולימפיאדת לונדון (2012)
קטגוריה:מתאבקות בסגנון חופשי
קטגוריה:אלופות אולימפיות יפניות: היאבקות
קטגוריה:מתאבקות יפניות באולימפיאדת ריו דה ז'ניירו (2016)
קטגוריה:יפניות שנולדו ב-1984
קטגוריה:יפנים שנולדו ב-1984
היטומי אוברה

היטומי אוברה (ביפנית: 小原日登美; באנגלית: Hitomi Obara; ) היא מתאבקת יפנית בסגנון חופשי במשקל 48 ק"ג, האלופה האולימפית (לונדון 2012) ו-8 פעמים אלופת העולם (2000, 2001, 2005 - 2008, 2010 ו-2011). נחשבת לאחת המתאבקות הגדולות בכל הזמנים.

== ביוגרפיה ==
אוברה נולדה בהאצ'ינוהה במחוז אאומורי. היא קפטן בצבא יפן.

== קישורים חיצוניים ==

קטגוריה:מתאבקות באולימפיאדת לונדון (2012)
קטגוריה:מתאבקות בסגנון חופשי
קטגוריה:אלופות אולימפיות יפניות: היאבקות
קטגוריה:יפניות שנולדו ב-1981
קטגוריה:יפנים שנולדו ב-1981
גוספיץ' (מחנה ריכוז)

מחנה הריכוז גוֹסְפִּיץ (בסרבו-קרואטית: Logor Gospić, בסרבית קירילית: Логор Госпић ), היה מחנה ריכוז אשר הוקם על ידי שלטון האוסטאשה כ-4 קילומטרים מהעיירה גוספיץ' במדינת קרואטיה העצמאית, בסמוך לחופי הים האדריאטי, ופעל מיוני ועד שלהי אוגוסט 1941. הוא נועד לשמש כמחנה מעבר למגורשים בני יהדות יוגוסלביה מאזור קרואטיה בדרכם למחנות ההשמדה וכן לתושבים ממוצא סרבי.

לאחר כיבוש ממלכת יוגוסלביה על ידי גרמניה הנאצית הוקמה מדינת קרואטיה החופשית בשלטון האוסטאשה שהייתה למעשה מדינת בובות של הגרמנים. עם הקמתה הוחל במבצע ל"טיהור קרואטיה מיסודות זרים", בתחילה הסרבים ובהמשך יהודי המדינה. ביוני 1941 הוקם מחנה גוספיץ' ובראשית יולי הועברו אליו כ-2,000 מיהודי זאגרב. מגוספיץ' הועברו המגורשים לקרושצ'יצה, ליאסנובאץ, לאי פאג ולידובנו. פיזורם של המגורשים במהירות בוצע על ידי שלטון האוסטאשה, בגלל כניסתם המיועדת לאזור של כוחות צבא ממלכת איטליה שנודעו ביחסם הסובלני יחסית כלפי היהודים. למחנה גוספיץ' גורשו גם יהודים מביילובאר, ואראז'דין, ויסוקו וקופריבניצה. בשיא פעילותו היו בגוספיץ' לפחות 28,700 אסירים וקיימות עדויות על מעשי רצח של אסירים שבוצעו גם במחנה עצמו. מפקד המחנה היה סְטְיֶיפָּן רוּבִּינִיץ'.

ב-1956 הוקמה במקום אנדרטה להנצחת הכלואים והנרצחים. בראשית שנות ה-90, במהלך מלחמת העצמאות של קרואטיה, נהרסה האנדרטה על ידי לאומנים קרואטים.

==הערות שוליים==

קטגוריה:שואת יהודי קרואטיה
קטגוריה:קרואטיה: היסטוריה
קטגוריה:מחנות ריכוז של האוסטאשה
חי יששכר

חי יששכר (לעיתים נכתב ישכר, 7 באפריל 1903 - 8 בנובמבר 1949) היה מראשוני המהנדסים בחברת החשמל, פעיל בהגנה בתחומי הרכש והתעופה, וסגן שר הביטחון לענייני אוויר מ-1948 ועד פטירתו.

==חייו==
יששכר נולד בסמרקנד בשם יוסף יששכרוב, בן שמיני להוריו, חזקיה ורחל לבית ששון. שמו שונה לחי אחרי שחלה במחלה קשה. ב-1913, בהיותו בן עשר, אחרי פטירתם של הוריו, עלה עם ארבעה מאחיו לארץ ישראל, ולמד במחזור ט' של גימנסיה הרצליה בתל אביב. במהלך לימודיו ארגן גדוד צופים בגימנסיה, וב-1920 היה חבר בהנהגה הראשית של תנועת הצופים.

יששכר למד הנדסה בברלין והוסמך כמהנדס ב-1926. במהלך לימודיו הדריך בתנועת הנוער בלאו וייס, ואחרי חזרתו ארצה הוביל את הקמת קבוצת החוגים, לימים תנועת המחנות העולים. הוא עבד תקופה קצרה במחלקת העבודות הציבוריות ביפו, ובפברואר 1928 התקבל לעבודה בחברת החשמל.

יששכר היה עוזרו של פנחס רוטנברג בחברת החשמל, ומזכירו כאשר כיהן כיו"ר הוועד הלאומי. הוא פיקח על הקמת תחנות הכוח בנהריים, בחיפה ובתל אביב. בתקופת מלחמת העולם השנייה הושאל לחברת סולל בונה וניהל במשך שנתיים, ממרץ 1942 עד אפריל 1944, את פעולותיה באבאדאן שבאיראן.

אחרי המלחמה נשלח יששכר לארצות הברית ועסק ברכש מטעם ההגנה. בתחילת מלחמת העצמאות עסק בארגון חיל האוויר בחו"ל. עם חזרתו ארצה, ביולי 1948, מונה למנהל מחלקת האוויר במשרד הביטחון, וב-21 בספטמבר מונה לסגן שר הביטחון לענייני אוויר.

יששכר נישא ב-1925 לוויקטוריה לבית קנדינוף, והיה אב לשתי בנות.

יששכר נפטר בנובמבר 1949, בגיל 46, אחרי מחלה קצרה, ונקבר בחוף הכרמל בחיפה.

==הנצחה==
ב-1952 נקרא על שמו של יששכר מטוס קל של קלוב התעופה לישראל. ב-1966 נקרא על שמו מרכז אגרו-טכני בקיבוץ שפיים. ב-2008 נקרא על שמו רחוב חי יששכרוב בתל אביב-יפו.

==לקריאה נוספת==
* בנימין בן דוד, חי יששכרוב - יששכר, הוצאת המשפחה, 2009

==קישורים חיצוניים==
* 
* 
* 
* 
* 
* [http://www.fisher.org.il/DigitalLibrary/biography/Hay_Issasharov.pdf ספר על חייו של חי ישככר]

==הערות שוליים==

קטגוריה:חברי בלאו וייס
קטגוריה:יהדות בוכרה
קטגוריה:ישראלים ילידי אוזבקיסטן
קטגוריה:אנשי העלייה השנייה
קטגוריה:לוחמי ההגנה
קטגוריה:מהנדסים ישראלים
קטגוריה:עובדי חברת החשמל
קטגוריה:ישראלים במלחמת העצמאות
קטגוריה:עובדי משרד הביטחון
קטגוריה:בוגרי המחנות העולים
קטגוריה:ישראלים שנולדו ב-1903
קטגוריה:ישראלים שנפטרו ב-1949
דיית החלזונות

דיית חלזונות במעוף
דיית החלזונות (שם מדעי: Rostrhamus sociabilis) היא מין יחיד בסוגו של דורס ממשפחת הנציים. על אף שמה היא איננה דיה אמיתית.
== מאפיינים ==
אורכה 36-48 ס"מ, מוטת כנפיה: 99–120 ס"מ ומשקלה: 300- 570 גרם. נקבות המין גדולות מהזכרים.

בשונה מרוב הדורסים מזונה של הדיה מורכב בעיקר מחלזונות מהמשפחה Ampullariidae כמו התפוחון על ידי דחיסת קצה המקור לתוך פתח הקונכייה ושליפת החלזון החוצה. לעיתים נדירות יותר היא אוכלת סרטני מים מתוקים מסוג Procambarus ודגים מסוג Pomoxis.

תפוצתה רחבה: מפלורידה בצפון עד דרום אמריקה והאיים הקריביים. נפוצה באזורי ביצות שונים המכילים חלזונות וכן באוורגליידס.

בעבר חשבו שהדיה דקת המקור שייכת לאותו המין אך היא הופרדה לסוג עצמאי.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:דיות
קטגוריה:בעלי חיים בביצות מנגרובים
קטגוריה:עופות יחידים בסוגם
קטגוריה:ברזיל: עופות
קטגוריה:קולומביה: עופות
קטגוריה:קובה: עופות
קטגוריה:ארצות הברית: עופות
ונדזור

ונדזור (בארמנית: Վանաձոր) היא העיר השלישית בגודלה בארמניה ובירת מחוז לורי, הממוקמת 128 קילומטר צפונית לבירת ארמניה, ירוואן ו-64 ק"מ מזרחית לגיומרי, בעמק נהר פמבק, בגובה 1,350 מטר מעל פני הים, מוקפת בהרי בזום ופמבק. ממזרח ומדרום העיר מוקפת יערות, מצפון וממערב – על ידי גבעות מכוסות שיחים וצמחים. האקלים בוונדזור מאופיין בקיץ קריר ובחורפים קלים יחסית. נכון ל-2011 מתגוררים 105,000 תושבים, ירידה מ-148,876 תושבים ב-1979. העיר מפורסמת גם בזכות אנסמבל המחול העממי של הורבל (שנוסד בשנת 1958), מקהלת המוזיקה הקאמרית של ונדזור (נוסדה ב־1989) והתזמורת הקאמרית של ונדזור (נוסדה ב־1993). כמה להקות רוק מודרניות המפורסמות בארמניה הוקמו בוונדזור.<ref></ref>

== היסטוריה ==

העיר בעבר נודעה בשם קרקיליסה בתקופת האימפריה הרוסית, וקירובאקאן (Կիրովական) בתקופת השלטון הסובייטי על שם המדינאי סרגיי קירוב.

== ערים תאומות ==
לוונדזור ארבע ערים תאומות:
* 
* 
* 
* 

== קישורים חיצוניים == 

* 
* 

==הערות שוליים==

קטגוריה:ארמניה: ערים
קטגוריה:יישובים שהוקמו ב-1828
מיקרוצ'יפ (קומיקס)

מיקרוצ'יפ (באנגלית: Microchip, על שם מיקרוצ'יפ) הוא דמות בדיונית המופיעה בחוברות הקומיקס המעניש ביקום מארוול קומיקס. הדמות הופיעה לראשונה בחוברת Punisher Vol.2 #4 נובמבר 1987, ונוצרה על ידי הכותב מייק ברון והמאייר קלאוס ג'נסן.

מיקרוצ'יפ הוא כינוי שהוענק לדייוויד לינוס ליברמן, האקר מחשבים אגדי שעסק בפריצה והונאה, עד שהונאה אחת גרמה לו להסתבך עם פושעי העולם האמיתי. הוא נכנס ל"פרישה" כאיש עסקים, עד שאחיינו - אשר ניסה ללכת בדרכו של לינוס - נרצח לאחר שפרץ למחשבו הפרטי של וילסון פיסק. כאשר חקר את רצח אחיינו, לינוס נפגש לראשונה עם המעניש, ונוצר שיתוף פעולה בין השניים. לינוס לא שימש רק כהאקר וחוקר סייבר עבור המעניש; הוא מסייע לו לנהל ולהלבין הון אותו הוא לוקח מקורבנותיו, צייד את הבית הבטוח שלו, הסיע אותו למשימות "מיוחדות" והשיג עבורו תחמושת וציוד. לאורך זמן, חלקים גדולים יותר מההיסטוריה של לינוס נחשפו. לפני שנולד, אביו אולץ ליצור כלי נשק בניגוד לרצונו בעברו, אחותו היא עקרת בית מאושרת בלורדייל, ויש לו בן מחוץ לנישואים בשם לואיס פרוהייק, שנהרג בעת שניסה לעזור למעניש בעסקת חילופי שבויים. לינוס הוכיח כי הוא מסוגל להילחם גם בכוחות עצמו, ופעל נגד שכנו החדש, אשר היה עוסק בהונאה באמצעות "צדקה". משקלו תמיד נחשב לבעיה, והוא איבד את זרתו השמאלית, אותה הקינגפין שלח למעניש כדי להתגרות בו.

במהלך סדרת הספין אוף "המעניש: אזור מלחמה" משנת 1992, לינוס הלך לפסיכיאטר ושיחק בתיאטרון כחלק מהטיפול. כאשר המעניש מגלה זאת, נוצר סכסוך בין השניים ולינוס יורד למחתרת. הוא מפתח ידידות עם מיקי פונדוזי, חייל מאפיה שהמעניש גייס לצידו. השניים עבדו יחדיו במשימות שונות, ביניהן הסתננות לארגון האימפריה הסודית. לאחר מותו לכאורה של המעניש, לינוס ופונדוזי מוצאים עצמם ברחוב, כאשר רכב המילוט שלהם מוקף על ידי המשטרה. כאשר לינוס מסרב להרוס את הרכב ולהרוג שוטרים חפים מפשע, פונדוזי עוזב אותו. באמצע קרב יריות בין לינוס למעניש, לינוס נהרג כאשר סוכן {{SHIELD}} העריק דרק סמולס ירה רקטות לעבר הבית הבטוח בו הסתתר. במהלך אירוע שלטון אפל, הברדס הקים לתחייה את לינוס, והציע להחיות את בנו אם יעזור לו נגד המעניש. לינוס שולח את מגאטאק לתקוף את הנרי, האקר ועוזרו של המעניש. לאחר שהמעניש נתפס, לינוס הורג את ג'. וו. ברידג' על מנת להחיות את משפחתו שלו ואת משפחתו של המעניש. המעניש מסרב, ומשתמש בלהבותיו של פיירבראנד כדי לשרוף את משפחתו ואת בנו של לינוס.

זמן מה לאחר מכן, המעניש חזר לניו יורק ונשבע לנקום בלינוס על רצח ברידג'. לינוס, השבוי באחוזתו של ג'יגסו, מקבל ביקורים מסטיוארט קלארק, ג'יגסו השני - בעברו, אחד מעוזריו של המעניש, שהחליט לבגוד במעניש לאחר שהוא גרם להרג חברתו. כאשר המעניש מגיע, ג'יגסו מאפשר לו להרוג את לינוס על ידי חיתוך גרונו. 

דמותו של מיקרוצ'יפ עובדה למגוון מדיות נוספות. את דמותו בסרט הלייב אקשן "המעניש: אזור מלחמה" גילם השחקן ווין נייט. בסדרה "ספיידרמן: סדרת האנימציה" דיבב אותו השחקן רוברט אקסלרוד, ובעברית דובב על ידי הראל קלמרו. את דמותו של מיקרו בסדרת הלייב אקשן "המעניש", המתרחשת ביקום הקולנועי של מארוול מגלם השחקן אבון מוס-בכרך. דמותו של מיקרו אוזכרה בסדרה "סוכני {{SHIELD}}", המתרחשת גם היא ביקום הקולנועי של מארוול, כאחד מאנשי הקשר של סקיי.

== קישורים חיצוניים ==
* [https://www.marvel.com/characters/micro-david-lieberman דף הדמות] באתר הרשמי של מארוול קומיקס
* [https://marvel.fandom.com/wiki/Microchip דף הדמות] בפרויקט פאנדום של מארוול קומיקס

קטגוריה:המעניש
קטגוריה:מהנדסים בדיוניים
נייר באקי

נייר באקי הוא צבר מקרוסקופי של ננו-צינורות פחמן (CNT), היוצרות יריעה דקה, חזקה וקלת משקל, אשר ניתן להקנות לה תכונות ייחודיות של הולכה תרמית וחשמלית.
250x250px
ננו-צינוריות פחמן]]

השם נייר באקי, הוא על שמו של האדריכל באקמינסטר פולר, אשר בנה את הכיפה הגאודזית, שלימים נמצא גם זהה למבנה הפחמן C<sub>60</sub>. מבנה זה מהווה את אבן הבנייה הבסיסי של CNT ונייר הבאקי. נייר באקי הוא יריעה משטחית דקה, העשויה מצבר של ננו-צינוריות פחמן CNT בעובי של 1:50,000 משערה אנושית.

== תכונות ==
בתחילה, שימושו של נייר הבאקי היה אמצעי לניוד CNT. כיום, נמצא נייר הבאקי במוקד הפיתוח של מספר תחומי מחקר ושימושים בשל תכונותיו:
* נוח לעבודה
* חזק במיוחד
* דק מאוד – 10-30µm
* קל משקל – 0.0215 kg/m­²
* הולכת חשמל טובה כנחושת
* הולכת חום טובה כיהלום
== תהליכי ייצור ==
ננו-צינוריות פחמן]]
שיטה ראשונה: מערבבים ננו צינוריות עם ממיסים כמו Sodium lauryl sulfate ומסננים בעזרת לחץ חיובי או שלילי עד לקבלת יריעה דקה. ננו צינוריות מתחברות אחת לשנייה בעזרת כוח ואן דר ואלס. הכוח שבאופן כללי חלש למדי בשל שטח פנים ענק הופך להיות משמעותי מאוד. ניתן לשלוט בעובי של הנייר בעזרת המסה של ננוצינוריות בתמיסה. בדרך זאת אפשר לקבל עוביים בין 120 ל – 650 מיקרון. נייר באקי בעובי יותר מ – 500 מיקרון נקראה דיסק באקי. בשיטה זו מקבלים אנטרופיה גבוהה אשר משפיעה על תכונות של נייר הבאקי כגון: מוליכות חום, חשמל ותכונות מכניות.
שיטה שנייה נקראת שיטת "דומינו": בשלב ראשון מגדלים על מצע סיליקון "יער" של צינוריות פחמן מסוג- MWNT) Multi-Walled Nanotube ) בעלות שכבות רבות - צינורית בתוך צינורית, וכן הלאה, למספר שכבות. גובה של הננוצינוריות בדרך כלל כ – 100 מיקרון.
בשלב שני מניחים ממברנה מלמעלה ובעזרת "מערוך" משטחים MWNT, כך שהם נופלים כקוביות דומינו ונדבקים לממברנה.
בשלב שלישי מפרידים את הממברנה מנייר הבאקי על ידי המסתה במתאנול.
בשיטה ה"דומינו" מקבלים ננוצינוריות מסודרות יחסית לכיוון אחד וכתוצאה מכך מקבלים תכונות תרמיות וחשמליות משופרות בכיוון ההשטחה.

== יישומים ויתרונות ==
החומר הקל, החזק והקשיח שפותח מבטיח רבות עבור מגוון רחב של יישומים כמו בתעשיית החלל והתעשייה הביטחונית כגון בייצור אפוד מגן ו"שריון" אישי לחיילי חילות הרגלים או לכלי רכב.
היות שנייר הבאקי קל ומוליך חשמל הוא מהווה מועמד מועדף בבניית הדור הבא של צגי מחשב שטוחים וגמישים. 
בשל תכונות של הולכה חשמלית נייר הבאקי ניתן לשימוש בישומים הדורשים חסינות אלקטרומגנטית - מיסוך מקרינה והגנה בפני ברקים.
תכונות של הולכה תרמית של נייר הבאקי מאפשרות לנצלו למען הולכת חום בקרת חום, וסילוק חום באופן יעיל יותר מגרפית וליישמו בסילוק חום במכשירים כגון מחשבים נישאים.
תכונותיו החשמליות ניתנות לניצול עבור אלקטרודות תאי דלק, קבלי-על וסוללות. יחס משקל לחוזק המיוחדים של נייר הבאקי מאפשר שימוש לצורכי בניית מבנים בעלי חוזק-על המהווה תחליף מצוין למשטחים מתכתיים בכלי רכב וכלי טיס.
תכונות המבנה המכני קטן הממדים של נייר באקי מאפשרים יישום בתחום טיהור מים בשימוש כפילטרים.

== חסרונות ==
* עדיין לא ידועה ההשפעה האקולוגית של הייצור והשימוש של נייר הבאקי
* עלות ייצור גבוהה
* משך תהליך היצור - ארוך

==מקורות==
* [http://delorian64.wordpress.com/2008/10/19/ניירות-באקי-החומר-הננוטכנולוגי-החדש ניירות-באקי – החומר הננוטכנולוגי החדש]

== ראו גם ==
* פולרן
* גרפן

==קישורים חיצוניים==

קטגוריה:פחמן
קטגוריה:הנדסה כימית
קטגוריה:ננוטכנולוגיה
A Fever You Can't Sweat Out

A Fever You Can't Sweat Out (תרגום חופשי: "קדחת שאינך יכול להזיע החוצה") הוא אלבום הבכורה של הלהקה האמריקאית פאניק! אט דה דיסקו. האלבום יצא לאור ב-27 בספטמבר 2005 דרך חברות התקליטים Decaydance ו-Fueled by Ramen. האלבום, שנכתב והופק זמן קצר לאחר שסיימו חברי הלהקה את לימודי התיכון, כולל שירים שנכתבו על ידי גיטריסט הלהקה לשעבר, ריאן רוס, העוסקים בנושאים חברתיים שונים.

לאחר הצלחתם של הסינגלים "I Write Sins Not Tragedies" ו-"The Only Difference Between Martyrdom and Suicide Is Press Coverage", הגיע האלבום למקום ה-13 במצעד האלבומים של ארצות הברית, בילבורד 200, ושהה במצעד זה במשך שישים ושישה שבועות. עד שנת 2011 מכר האלבום מעל ל-2.2 מיליון עותקים ברחבי העולם. עד ה-25 בספטמבר 2015, עשר שנים לאחר הוצאתו, מכר האלבום מעל ל-2 מיליון עותקים בארצות הברית.

== ביקורות ==

האלבום ספג ביקורות מעורבות ממבקרי המוזיקה. בספטמבר 2015, עשר שנים לאחר הוצאתו, תואר האלבום במגזין המוזיקה בילבורד כ"אחד האלבומים המקוטבים ביותר בזמננו". הביקורת של פיצ'פורק הייתה הביקורת השלילית ביותר שקיבל האלבום, בה נכתב כי האלבום "חסר כנות, יצירתיות ומקוריות". גם הביקורת של ג'וני לופטוס מ-Allmusic הייתה שלילית, ונכתב בה כי "הלהקה אוהבת ליצור את האלבום עם הצהרה - אך אין שום דבר ייחודי בפנים, לא הנוסחא שלהם ולא ההפקה הדביקה". ביקורת חיובית יותר על האלבום הייתה של לורן גיטלין מהרולינג סטון, ששיבחה את הסאונד של האלבום, וכינתה את הלהקה "שונה" ו"מעולה".

האלבום נכלל ברשימת 101 הקלאסיקות המודרניות של המגזין Rock Sound‍  במקום ה-16.

== הוצאה מחודשת ==
ב-14 בנובמבר 2006 יצא האלבום במהדורה מחודשת שנמכרה במארז בצורת קופסת סיגרים. מהדורה זו כללה תקליטור של האלבום, DVD של הופעה של הלהקה בדנוור מה-22 ביולי 2006, פוסטר של הלהקה, תמונות של הלהקה, פנקיסטיסקופ, מסכת קרקס, כתבה עיתונאית מזויפת ומחברת. מארז זה נמכר בכמות מוגבלת של 25,000 עותקים.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| פלטינה
| 70,000
|-
! קנדה (Music Canada)
| פלטינה
| 100,000
|-
! ניו זילנד (RMNZ)
| פלטינה
| 15,000
|-
! הממלכה המאוחדת (BPI)
| פלטינה
| 402,983
|-
! ארצות הברית (RIAA)
| פלטינה ×2
| 2,220,000
|}

==קישורים חיצוניים==

== הערות שוליים ==

קטגוריה:אלבומי פאניק! אט דה דיסקו
קטגוריה:אלבומי פופ-פאנק
קטגוריה:אלבומי רוק אלטרנטיבי
קטגוריה:אלבומי פלטינה באוסטרליה
קטגוריה:אלבומי פלטינה בממלכה המאוחדת
קטגוריה:אלבומי פלטינה כפולה ומעלה בארצות הברית
אל-חיאת (מרכז תקשורת)

מגזין [[דאביק מבית אל-חיאת]]
מרכז התקשורת אל-חיאת (באנגלית: Al-Hayat Media Center) הוא זרוע התקשורת של ארגון הטרור המדינה האסלאמית. אל-חיאת הוקמה ב-2014 וקהל היעד שלה הוא אזרחים מערביים, תוך פרסומים בשפות רבות, כולל אנגלית, גרמנית, רוסית וצרפתית.

ביולי 2014 החלה המדינה האסלאמית לפרסם מסרונים דיגיטליים במגזין "דאבּיק", בשפות רבות, המגזין מופק על ידי אל-חיאת.

== קישורים חיצוניים ==
* 

קטגוריה:המדינה האסלאמית: תקשורת
קטגוריה:המדינה האסלאמית: ארגונים
רפאל אלדד

רפאל אלדד (נולד ב-24 בספטמבר 1949) הוא דיפלומט ישראלי בדימוס. כיהן כשגריר ישראל בארבע מדינות שונות באמריקה הדרומית.

==קורות חיים==
נולד בקזבלנקה שבמרוקו ב-1949, ועלה לישראל עם משפחתו בשנת 1962. בין השנים 1973–1977 למד באוניברסיטת חיפה שם קיבל דוקטורט במדע המדינה והיסטוריה. בנוסף לעברית הוא דובר אנגלית, צרפתית, ספרדית ופורטוגזית.

אלדד הצטרף למשרד החוץ בשנת 1978. בשנת 1980 נשלח לניו יורק כחבר במשלחת הישראלית לעצרת הכללית של האו"ם. בין השנים 1981–1983 היה המזכיר השני בשגרירות ישראל באנקרה, ולאחר מכן המזכיר הראשון בשגרירות בקוסטה ריקה עד שנת 1986. בין השנים 1986–1989 שב לישראל והיה מנהל המחלקה לעניינים ציבוריים במשרד החוץ. בשנת 1992 מונה ליועץ בשגרירות ישראל בארגנטינה, ולאחר מכן במחלקות שונות במשרד החוץ.

בין השנים 1998–2002 כיהן כשגריר ישראל בפרו, וב-2002 מונה למנהל מחלקת דרום אמריקה במשרד החוץ.

בין השנים 2004–2008 היה שגריר ישראל בארגנטינה, ובין השנים 2011–2014 בברזיל. באפריל 2014 מונה לשגריר ישראל בצ'ילה. בספטמבר 2016 סיים את כהונתו בצ'ילה שב ארצה ופרש לגמלאות. 

גר בתל אביב.

==הערות שוליים==

קטגוריה:שגרירי ישראל בארגנטינה
קטגוריה:שגרירי ישראל בברזיל
קטגוריה:שגרירי ישראל בצ'ילה
קטגוריה:שגרירי ישראל בפרו
קטגוריה:בוגרי אוניברסיטת חיפה
קטגוריה:ישראלים שנולדו ב-1949
גילגיט-בלטיסטן

גילגיט-בלטיסטן (באורדו: گلگت بلتستان, בלטי: གིལྒིཏ་བལྟིསྟན, בתעתיק לטיני: Gilgit–Baltistan; נקראה בעבר "האזורים הצפוניים") היא טריטוריה אוטונומית בפקיסטן. מדרומה אזאד קשמיר, ממערבה ח'ייבר פח'טונח'ווה, מסדרון וואקאן של אפגניסטן בצפון, שינג'יאנג המחוז האוטונומי של סין במזרחה וג'אמו וקשמיר ההודית בדרום-מזרח.

האזור גילגיט-בלטיסטן מחולק למחוזות פנימיים, ובירתו היא גילגיט שבמחוז גילגיט.

יחד עם אזאד-קשמיר, היא מהווה את האזור השנוי במחלוקת בין הודו ופקיסטן אשר היה עילה גם לעימותים צבאיים מאז 1947.

{| class="infobox borderless"
|+ סימולים מחוזיים של גילגיט-בלטיסטן(לא רשמי)
|-
! חיה
| 
-
! ציפור
| 
-
! עץ
| 
-
! פרח
| 
}

== קישורים חיצוניים ==

* 

==הערות שוליים==

קטגוריה:פקיסטן: חלוקה מנהלית
קטגוריה:קשמיר
הרי סינג'אר

מקדש יזידי על אחת מפסגות ההרים
הרי סינג'אר (בערבית: جبل سنجار; בכורדית: چیای شهنگال/شهنگار (שינגאל); בארמית סורית: ܛܘܪܐ ܕܫܝܓܪ (טורא דשנגר)) הם רכס הרים באורך של כ-100 ק"מ בצפון-מערב עיראק וצפון-מזרח סוריה. רוב הרכס וחלקו הגבוה נמצא בשטח מחוז נינוה בעיראק וכ-25 ק"מ מחלקו הצפון-מערבי נמצאים בשטח סוריה (במחוז אל-חסכה שבאזור אל-ג'זירה). גובהו המרבי של הרכס 1,463 מטר. הרכס קרוי על שם העיר סינג'אר השוכנת למרגלותיו מדרום. האקלים בהרים הוא צחיח למחצה וכמות הצומח בו מעטה במיוחד עקב רעיית יתר.

== גאולוגיה ==
ההרים הם קמר גאולוגי בצפון הלוח הערבי בעל מדרון תלול מצידו הצפוני כתוצאה מהעתק החושף שכבות של סלעי משקע ומדרון מתון יותר מצידו הדרומי. באזור ההרים נמצאות תצורות מעידן הקרטיקון ועד עידן הנאוגן. 

== היסטוריה ==
שפע המערות בהרים שימשו למגורי אדם ולמקום מפלט עוד משחר ההיסטוריה. במקום ששמו תל חמוקאר (حموقار; ), בצד הסורי של ההרים, נמצאו שרידים המשויכים לתקופת עובייד (5900 - 4000 לפנה"ס) ושומר הקדומה (3500 לפנה"ס). במקום התקיימו קרבות בין האימפריה הרומית לאימפריה הפרתית ולאחר מכן בין האימפריה הביזנטית לאימפריה הסאסאנית. במקום התקיימו שלל דתות בהן נצרות נסטוריאנית, זורואסטריות ואף יהדות. ב-970 השתלטו על האזור האיובים, שהשליטו בו את דת האסלאם. 

החל מן המאה ה-12 היה אזור ההרים משכנם של היזידים, שנמלטו לשם מידי רודפיהם המוסלמים והתבצרו במקום. לפי אמונתם ההרים הם הר אררט עליו נחה תיבת נח לאחר המבול. הנוסע אבן בטוטה דיווח כי ההרים נמצאים בשליטת יזידים כורדים. 

בתקופת האימפריה העות'מאנית היו ההרים חלק מסנג'ק דיארבקיר וכונו בטורקית "Saçlı Dağı" ("ההר השעיר"). בשנות ה-20 של המאה ה-19 ניסה המנהיג הכורדי מוחמד פאשה ליצור מדינה כורדית עצמאית (בעקבות הדוגמה של מוחמד עלי במצרים) והשתלט על ההרים למשך כעשר שנים (בין 1823 ל-1834), עד שהובס על ידי צבא האימפריה העות'מאנית. בין החוקרים המערביים שחקרו את האזור נמנים אוסטן הנרי לייארד וגרטרוד בל, שניהם מתארים את התרבות היזידית בהרים ואת היותם של אלה כת נרדפת. כן אוכלסו ההרים בבני דתות נרדפות אחרות באזור כנוצרים אשורים, כלדיים, סורים-אורתודוקסים, ארמנים ויהודים. לאחר הכיבוש הבריטי ובתקופת המלוכה והרפובליקה של עיראק ידע האזור תקופה של שקט יחסי. מאז מלחמת עיראק (2003) הפכו ההרים מחדש לאזור פרוע, בו מתקיימים קרבות בין שיעים וסונים עיראקים וכוחות כורדים. 

=== טבח סינג'אר, 2014 ===

ההרים היו יעד ההתקפה של המדינה האסלאמית (דאעש) באוגוסט 2014 שכוונה כנגד היזידים. ב-3 באוגוסט השתלטו לוחמי דאעש על העיר סינג'אר והחלו במסע רצח, חטיפה ואונס שכוון נגד המיעוט היזידי. בין 40,000 ל-50,000 יזידים נמלטו אל ההרים ונותרו ללא מים, מזון ותרופות. מצבם תואר כרצח עם וסיוע מסוים שוגר אליהם באמצעות ארצות הברית ובריטניה. החל מה-10 באוגוסט חברו כוחות הפשמרגה הכורדית לנצורים. והצליחו לפנות את רובם לשטחי כורדיסטן הסורית, במסגרת הקרב על סכר מוסול.

== קישורים חיצוניים ==

* [http://edition.cnn.com/2014/08/10/world/meast/iraq-isis-sinjar/index.html טבח היזידים], CNN, 12 באוגוסט 2014 
* 
* ג'קי חוגי, [http://www.forbes.co.il/news/new.aspx?Pn6VQ=J&0r9VQ=EDLMJ מיהם היזידים, קורבנות הטבח ההמוני שמבצע דאעש?]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:עיראק: גאוגרפיה
סינג'אר
קטגוריה:כורדיסטן העיראקית: גאוגרפיה
סינג'אר
קטגוריה:המדינה האסלאמית
קטגוריה:יזידים
קטגוריה:כורדיסטן הסורית
קטגוריה:כורדיסטן: גאוגרפיה
סינג'אר

סינג'אר (בערבית: سنجار סנג'אר; בכורדית: شنگال שינגאל; בסורית: ܫܝܓܪ שנגר) היא עיר במחוז נינוה שבצפון-מערב עיראק, סמוך לגבול סוריה, במורדות הדרומיים של הרי סינג'אר. רוב העיר הייתה מאוכלסת עד אוגוסט 2014 בבני המיעוט היזידי, יחד עם אוכלוסייה מוסלמית ונוצרים נסטוריאנים. 

== היסטוריה ==
החל מן המאה ה-12 היה האזור משכנם של היזידים, שנמלטו לשם מידי רודפיהם המוסלמים והתבצרו בהרים. לפי אמונתם, ההרים הם הר אררט שעליו נחה תיבת נח לאחר המבול. בתקופת האימפריה העות'מאנית היה האזור חלק מסנג'ק דיארבקיר. לאחר הכיבוש הבריטי ובתקופת המלוכה והרפובליקה של עיראק ידע האזור תקופה של שקט יחסי. מאז מלחמת עיראק (2003) הפכו ההרים מחדש לאזור פרוע, בו מתקיימים קרבות בין שיעים וסונים עיראקים וכוחות כורדים.

== המערכה מול ארגון הטרור "המדינה האסלאמית", 2014-2015 ==

הרי סינג'אר היו יעד התקפה ראשי של ארגון הטרור המדינה האסלאמית באוגוסט 2014 במערכה שכוונה נגד היזידים. ב-3 באוגוסט 2014 השתלטו אנשי דאעש על העיר סינג'אר והחלו במסע רצח, חטיפה ואונס שכוון נגד המיעוט היזידי. בין 40,000 ל-50,000 יזידים נמלטו אל ההרים מן העיר והכפרים שסביבה ונותרו ללא מים, מזון ותרופות. מצבם תואר כרצח עם, וסיוע מסוים שוגר אליהם באמצעות ארצות הברית ובריטניה. החל מ-10 באוגוסט חברו כוחות הפשמרגה הכורדית לנצורים והצליחו לפנות את רובם לשטחי כורדיסטן הסורית, במסגרת הקרב על סכר מוסול. 

בדצמבר 2014 שחררו כוחות הפשמרגה חלקים מסינג'אר, אך התנגדות עזה של לוחמי המדינה האסלאמית עצרה את התקדמותם. הפשמרגה, בשיתוף כוחות כורדים מסוריה ומיליציות יזידיות, ובסיוע אווירי של ארצות הברית, ערכו מתקפה נוספת על העיר בנובמבר 2015, והשלימו את שחרורה בתום קרב קצר.

==קישורים חיצוניים==

==הערות שוליים==

קטגוריה:עיראק: ערים
קטגוריה:כורדיסטן העיראקית
קטגוריה:כורדיסטן העיראקית: ערים
קטגוריה:יזידים
קטגוריה:יישובים בעיראק שנכבשו על ידי המדינה האסלאמית
בננה באנשי

בננה באנשי (באנגלית: Banshee בלבד) הוא קוקטייל המורכב מ: 60 מ"ל ליקר קקאו בהיר, 60 מ"ל ליקר בננה ו 60 מ"ל שמנת. את כל המרכיבים יש למזוג לשייקר עם קרח, לנער היטב ולמזוג לכוס קוקטייל.

== מקור השם ==
מקור השם הוא בשל הצבע החיוור של הקוקטייל המזכיר באנשי. בישראל השם לא נקלט היטב ונתווסף לו המילה בננה בשל ליקר הבננה הדומיננטי.

==קישורים חיצוניים==
* - כתבה אודות קוקטיילי שמנת
* 

קטגוריה:קוקטיילים
סנאי ורוד

סנאי ורוד (באנגלית: Pink Squirrel) הוא קוקטייל המורכב מ-60 מ"ל ליקר קקאו בהיר, 60 מ"ל ליקר אמרטו, 60 מ"ל שמנת ודש גרנדין. את כל המרכיבים מוזגים לשייקר עם קרח, מנערים היטב ומוזגים לכוס קוקטייל.

הקוקטייל נוצר בתחילת 1940 במילווקי<ref name=":0"></ref>. טעם מתוק ומראה מהנה עשה את זה קוקטייל פופולרי מאוד במשך כמה עשורים<ref></ref>.

במקור המשקה מכיל קרם דה נואיו (באנגלית: crème de noyaux) אך כיוון שקשה להשיגו מוחלף היום באמרטו<ref name=":0" />.

== מקור השם ==
מקור השם הוא בשל הצבע הוורד של הקוקטייל המתקבל מן הגרנדין ובשל האמרטו, שאומנם מיוצר מגלעיני משמש, אך טעמו מזכיר שקדים, דבר המרמז על הסנאי.

== בתרבות פופולרית ==
הסנאי הורוד הופיע בסרט קוקטייל עם טום קרוז ובסדרה נני עם פראן דרשר<ref name=":0" />.

==קישורים חיצוניים==
*	

== הערות שוליים ==

קטגוריה:קוקטיילים
קטגוריה:ורוד
סולטי דוג

סולטי דוג (באנגלית: Salty Dog) (בתרגום חופשי כלב מלוח) הוא קוקטייל המורכב מ: 60 מ"ל וודקה ו 180 מ"ל מיץ אשכוליות. את המרכיבים יש למזוג במזיגה ישירה לכוס הייבול מלאה בקרח.
כאשר מזמינים את הקוקטייל ללא כתר המלח, הוא נקרא גרייהאונד (באנגלית: Greyhound)

== מקור השם ==
מקור השם הוא בשל כתר המלח שמעטר את שפת הכוס. בעגה האנגלית, כלב מלוח הוא מלח שמבלה את רוב זמנו בהפלגות בים.

==קישורים חיצוניים==
*

קטגוריה:קוקטיילים
וו וו

וו וו (באנגלית: Woo Woo) הוא קוקטייל המורכב מוודקה, שנאפס אפרסקים ומיץ חמוציות. היחסים של הרכיבים אינם קבועים. את המרכיבים יש למזוג לשייקר מלא בקרח. קיימת צורת הגשה בה הלקוחות מקבלים שייקר לצד כוסות שוט ריקות כדי שהמזמינים ימזגו לעצמם. צורת הגשה אחת היא כוס הייבול או כוס אולד פשנד עם קרח וליים לקישוט.

הקוקטייל הופיע לראשונה בשנות ה-80 של המאה ה-20. הוא מהווה מין גרסה פשוטה יותר של סקס על החוף, ללא מיץ תפוזים.

==ראו גם==
*סקס על החוף

==קישורים חיצוניים==
* [https://www.youtube.com/watch?v=4GDUBMY78Eo How To Make A Woo Woo - Cocktail Recipe] (אנגלית)
* [https://www.youtube.com/watch?v=4HyhosFDE48 How to make a Woo Woo] (אנגלית)
==הערות שוליים==

קטגוריה:קוקטיילים
נור פטהאולו

אסייה נור פטהאולו וזירוגלו (בטורקית: Asiye Nur Fettahoğlu Veziroğlu; נולדה ב-12 בנובמבר 1980) היא שחקנית טורקייה ילידת גרמניה. היא הייתה ידועה מספר שנים בשם הנישואין שלה "נור אייסאן", אבל אחרי שהתגרשה, היא חזרה לשם הלידה שלה.

פטהאולו נולדה ב-1980 בעיר דיסבורג שבגרמניה לפטמה וסינאן פטהאולו כאחת מחמשת ילדיהם. היא למדה בתיכון Beşiktaş Lisesi ואז עברה ללמוד באוניברסיטת Haliç וסיימה את לימודיה עם תואר בעיצוב אופנה. היא עבדה זמן קצר בתור מגישת חדשות לחדשות פיננסיות בערוץ Sky Türk.

ב-2011 החלה לגלם את מאהידווראן סולטאן בסדרת הטלוויזיה המצליחה "הסולטאן".

== פילמוגרפיה ==
{| class="wikitable"
|-
! שנה
! כותרת
! תפקיד
! הערות
|-
| 2007 || dir="ltr" | Gönül Salıncağı || איילין אריסוי || סדרת טלוויזיה
|-
| 2007 || dir="ltr" | Benden Baba Olmaz || טולאי סנק || סדרת טלוויזיה
|-
| 2008 || אהבה אסורה || פייקר יוראוגלו || סדרת טלוויזיה
|-
| 2011 || dir="ltr" | עמק הזאבים: פלסטין|| סימון || סרט
|-
| 2014-2011 || הסולטאן || מאהידווראן סולטאן || סדרת טלוויזיה
תפקיד ראשי
|-
| 2011 || dir="ltr" | Gişe Memuru || קאדין || סרט
|-
| 2014-הווה || dir="ltr" | Hayat Yolunda || ספק גונאי || סדרת טלוויזיה
|}

==קישורים חיצוניים==
* 

== הערות שוליים ==

קטגוריה:שחקניות קולנוע וטלוויזיה טורקיות
קטגוריה:טורקיות שנולדו ב-1980
קטגוריה:טורקים שנולדו ב-1980
גסטרולית

אבני קורקבן שנמצאו בבטנו של זאורופוד.
גסטרולית (Gastrolith) היא השם הניתן לאבן שבעלי חיים מסוימים נוהגים לבלוע כדי לסייע בתהליכים שונים. אבנים מסוג זה, המכונות גם אבני קורקבן או אבני קיבה או חלוקי קיבה, משמשות בעיקר כעזר לקיבת השרירים בטחינת המזון, אצל בעלי חיים החסרים מבני או מנגנוני לעיסה מתאימים לטחינת מזון קודם הבליעה, כגון שיניים טוחנות או לסת תחתונה בעלת כושר ניידות. גודל האבנים תלוי בגודל בעל החיים הצורך אותן ובתפקידן המיועד.

אבנים אלו שכיחות בין היתר אצל תנינאים, עופות צמחוניים וקבוצת הטורפים הימיים. הימצאותן של אבנים אלו בסמוך לשלדי בעלי חיים נכחדים, בהם הזאורופודים והפטרוזאורים, מעלה את ההשערה שגם אותם בעלי חיים היו בעלי קיבת שרירים שפעלה באותו האופן. כך למשל משערים באשר לאפאטוזאורוס ולבארוזאורוס.

מטרה נוספת היא ניצול האבנים כמעין זְבוֹרִית – משא המושם בתחתית כלי שיט אשר מהווה תוספת משקל המשמשת לשיפור יציבותו או שינוי האופן בו הוא צף. תפקיד זה מצוי אצל התנינאים, ונראה כי גם אצל בעלי חיים אחרים החיים במקווי מים, כגון הפלזיוזאורים, שנכחדו זה מכבר.

== ראו גם ==

* בזואר
* אבנים בכליות
* אבני כיס מרה

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אנטומיה של חולייתנים
שמחה במברגר (אשפנבורג)

רבי שמחה הלוי במברגר (ה'תקצ"ב, 1832 – י"ד בכסלו ה'תרנ"ח, 1897) היה אב"ד אָשָׁפֶנְבּוּרְג שבבוואריה, ובנו של הרב יצחק דב הלוי במברגר, מגדולי רבני גרמניה.

==קורות חייו==
נולד בגרמניה לרבי יצחק דב במברגר בשנת ה'תקצ"ב. 

לימד שנתיים בבית המדרש למורים בקולמר (אלזאס), בשנת תרט"ו נתמנה לכהן כאב"ד של פישך, שם כיהן 26 שנים. 

בשנת תרמ"ב החל לכהן כרב קהילת אשפנבורג, לאחר פטירת הרב הקודם הרב אברהם אדלר. 

נפטר בי"ד בכסלו ה'תרנ"ח (1897).

==צאצאיו==
בנו הרב משה אריה במברגר, רב בשנלנקה (כיום, טרזציאנצקי ).
נכדו הוא הרב ד"ר שמחה (סימון) במברגר רב בשטוטגרט שבגרמניה ופעיל ציבורי בבני ברק.

נינו הוא הרב יהושע ישעיה נויבירט ראש ישיבה ומחבר הספר שמירת שבת כהלכתה.
נינו הוא הרב מרדכי הלוי במברגר ראש הכולל בגלאסגוי ובנו הרב שלמה יעקב מנהל הארגון דרכי חסד.

==חיבוריו==
*פקודת הלויים (פירוש הלכות רב אלפס) 
*עבודת הלויים
*שערי שמחה
*זכר שמחה ([http://www.hebrewbooks.org/1664 באתר היברובוקס])
*חינוך לנערים, מגנצא, תרל"ב (1872)

==קישורים חיצוניים==

* 

קטגוריה:רבנים אורתודוקסים גרמנים
שמחה במברגר
קטגוריה:מחברי ספרות תורנית
קטגוריה:גרמנים שנולדו ב-1832
קטגוריה:גרמנים שנפטרו ב-1897
קטגוריה:תלמידי הרב יצחק דב במברגר
גשפאלטנהורן

גשפאלטנהורן (Gspaltenhorn) הוא הר ברכס האלפים הברניים המתנשא לגובה של 3,436 מטר, וממוקם בקנטון ברן בשווייץ.

==גאוגרפיה==
ההר ממוקם באזור היונגפראו בין ההרים צ'ינגלשפיץ (ממזרח) דודלנהורן (ממערב) בוטלאסה (מצפון) וקרחון צ'ינגל (מדרום).

==קישורים חיצוניים==

* [http://www.hikr.org/dir/Gspaltenhorn_2280/ גשפאלטנהורן באתר Hikr]
* [http://www.summitpost.org/gspaltenhorn/151610 גשפאלטנהורן באתר Summitpost]

קטגוריה:האלפים הברניים
קטגוריה:ברן (קנטון): הרים
קטגוריה:הרמה הברנית: הרים
הוניזן

הוניזן (Hohniesen) (נקרא גם בונדיהורן (Bündihorn)) הוא הר ברכס האלפים הברניים המתנשא לגובה של 2,454 מטר, וממוקם בקנטון ברן בשווייץ.

==גאוגרפיה==
הוניזן הוא ההר האמצעי ברכס ההרים המפריד בין העמקים קנדר (Kandertal) ופרוטיג (Frutigtal) לבין העמקים זימן (Simmental) ודיאמטיג (Diemtigtal), המתחיל בהר ניזן שצופה על העיר שפיץ ואגם תון, וכולל את ההרים פרומברגהורן דרוננגאלם הוניזן מאנליפלואה גסור ואלבריסטהורן.

ההר שוכן בין הר הדרוננגאלם מצפון וההר מאנליפלואה מדרום.

למרגלותיו בעמק פרוטיג שוכנת העיירה פרוטיגן, ומצדו השני בעמק דיאמטיג נמצא הפארק האזורי דיאמטיג. 

בצדו הצפון מערבי של ההר שוכן אגם מיינפאלסילי. (Meienfallseeli)

==קישורים חיצוניים==
* [http://www.hikr.org/dir/Hohniese_B%C3%BCndihore_2529/ הוניזן באתר hikr]

קטגוריה:האלפים הברניים
קטגוריה:ברן (קנטון): הרים
קטגוריה:הרמה הברנית: הרים
מקדש שלמה (סאו פאולו)

עמודי המקדש בעת בנייתו, דצמבר 2011
מקדש שלמה (בפורטוגזית: Templo de Salomão) הוא מקדש שנבנה על ידי הכנסייה האוניברסלית של מלכות אלוהים, זרם בנצרות הפרוטסטנטית, בשכונת בראס שבעיר סאו פאולו בברזיל.

== הקמה ==
המקדש נבנה על פי תיאורי מקדש שלמה בתנ"ך, ועל פי הממצאים הארכאולוגיים שנמצאו. בניית המקדש שגודלו 74 אלף מ"ר נמשכה כארבע שנים בעלות של כ-300 מיליון דולר.
המקדש שגובהו 55 מטרים, גבוה משמעותית מפסל ישו הגואל שבריו דה ז'ניירו. אורך המבנה 126 מטרים, ורוחבו 104 מטרים.
בתוך המשכן נמצא העתק של ארון הברית, ומזבח מחופה עלי זהב ומעוטר ב־12 אבנים המייצגות את שבטי ישראל. במקדש חלונות ויטראז' מוזהבים בגודל של 100 מ"ר, הוא מחופה באבנים ירושלמיות שיובאו מישראל, ובמשקופי המבנה כ-2,000 מזוזות שנכתבו בישראל.

בסמוך למקדש הוקם מנחת מסוקים, וחניון המסוגל להכיל כאלף כלי רכב וכחמישים אוטובוסים.

הבישוף אדיר מאסדו מייסד ומנהיג הכנסייה האוניברסלית, הסביר כי המקדש החדש נגיש כולו לכל דורש, בניגוד למקדש המקורי שבו רק לכהן הגדול הותר להיכנס לקודש הקודשים.

באירוע חנוכת המשכן שהתקיים ב-31 ביולי 2014, השתתפו כעשרת אלפים איש, ובהן נשיאת ברזיל דילמה רוסף.

== קישורים חיצוניים ==

* 

* 
* 
* 
* 
* 
* 
* 

== הערות שוליים ==

קטגוריה:ברזיל: כנסיות
קטגוריה:סאו פאולו: מבנים
שלמה (סאו פאולו)
ניסן רוטמן

יושבים: [[שרה אהרנסון ויוסף לישנסקי. עומדים: טובה רוטמן וניסן רוטמן - ספטמבר 1917|שמאל|]]
המצבה של ניסן רוטמן בבית הקברות הישן בחדרה
ניסן רוטמן (12 בינואר 1894 – 17 במרץ 1977) היה מילדי העלייה השנייה ובן למשפחה ממייסדי חדרה. היה פעיל במחתרת ניל"י ובשל כך נכלא בדמשק. עסק רבות ברכש קרקעות באזור חדרה והיה פעיל ציבור בעיר זו.

== קורות חייו ==
רוטמן נולד בהומל שברוסיה למרדכי רוטמן וחוה (רוזומובסקי). למד בחדר בעיר הולדתו וב-1907 עלה עם הוריו לארץ ישראל והמשפחה התיישבה בחדרה. לאחר תקופת לימודים החל רוטמן לעבוד בחקלאות בסביבות חדרה. במהלך עבודתו התוודע לאהרון אהרונסון ולאבשלום פיינברג וב-1911 אף מונה לתפקיד האחראי על התחזוקה בתחנת הניסיונות של אהרונסון בעתלית.

כשפרצה מלחמת העולם הראשונה עזר לפעילי מחתרת ניל"י ואף עבד במשקם של משפחת פיינברג. בין האנשים שהכיר בתקופה זו הייתה גם טובה גילברג מזכרון יעקב שאותה נשא לאישה. כשהחלו הטורקים לפעול נגד המחתרת ומנהיגיה, נאסרו גם רוטמן ואשתו והועברו לכלא "חאן עלי באשה" בדמשק שם נחקר ועונה רוטמן על מנת שיודה באשמה ויסגיר את חבריו למחתרת. על אף שלא נשבר בעינויים נשפט לשנתיים מאסר אך זמן מה לאחר תחילת ריצוי עונשו החלו הטורקים לסגת מדמשק תוך שהם לוקחים איתם את אסירי המחתרת. למזלם של האסירים הופצצה הרכבת, על ידי מטוסי בעלות הברית, בתחנת הרכבת ראיאק שבבקעת הלבנון והם ברחו וחזרו לארץ ישראל.

עם סיום המלחמה חזר רוטמן לעבוד בחקלאות ובמקביל עסק ברכישת קרקעות באזור חדרה וחיפה. שימש כמנהל עסקיהם של אלכסנדר אהרנסון ורבקה אהרנסון ובשמם עסק בגאולת הקרקעות. כמו כן פעל להעביר את הבעלות על קרקעות חדרה מידי פיק"א לידי החקלאים עצמם (שהיו קשורים לחברת מיסדי חדרה בע"מ). כל פעילויותיו הפכו את רוטמן לאיש אמיד מאוד ולחבר בארגונים שונים כמו "הסתדרות החקלאים בחדרה", "חברת אפא"י (אגודת פירות ארץ ישראל)", "לשכת בני ברית 'השרון' בחדרה" ועוד.

רוטמן נפטר ב-1977 בחדרה ונקבר בבית הקברות הישן בחדרה. האדמות שרכש שומשו או עדיין משמשות להרחבת שכונות בחדרה, כולל שכונת ניסן הקרויה על שמו. שמו הונצח ברחוב ובשכונה בדרום חדרה. רעייתו לשעבר טובה נפטרה ב-1974 ונקברה בבית הקברות בזכרון יעקב.

ילדיו: אבשלום, שרה, הדסה.

== לקריאה נוספת ==
* עופר רגב, רוטמן – אנשי שורשים, הוצאת פורת, 2001 

== קישורים חיצוניים ==

* 
* 
* ד"ר דוד סיון, [http://www.faz.co.il/story_3606 אמת על בני העלייה הראשונה], אתר "ארץ הצבי", 8 באוגוסט 2010

== הערות שוליים ==

קטגוריה:אנשי ניל"י
קטגוריה:חדרה: אישים
קטגוריה:אנשי העלייה השנייה
קטגוריה:ישראלים שנפטרו ב-1977
קטגוריה:ישראלים שנולדו ב-1894
קטגוריה:אישים שעל שמם שכונות בישראל
Journey Called Life

Journey Called Life הוא מיני-אלבום של זמר הרגאיי והדאנסהול הישראלי סול ג'יי. האלבום יצא לאור ב-21 בספטמבר 2014 והופק על ידי עמית שגיא וסול ג'יי עצמו.

== רקע ==
האלבום הוקלט ברובו בג'מייקה ובארצות הברית בין דצמבר 2013 למאי 2014. באלבום מתארחים מספר אמני רגאיי מג'מייקה. ה-EP מושר כולו באנגלית ובפטואה, ניב ג'מייקני של אנגלית. ב-1 ביוני 2014 הוציא לאור סול ג'יי בעמוד היוטיוב הרשמי שלו את הקליפ לסינגל הראשון מהמיני-אלבום שנקרא "Life Treat Dem Good", בו הוא מארח את Jah Thunder. ב-3 בספטמבר 2014 פורסם הקליפ לסינגל השני, "Kingston Town", שבו סול ג'יי מארח את Majah Bless. ב-9 באוקטובר 2014 השיק סול ג'יי את האלבום במועדון הגגרין. באירוע ההשקה התארחו האמנים: נצ'י נצ', קפה שחור חזק, אודליה וסיס. ב-5 בינואר 2015 יצא בעמוד היוטיוב הרשמי של סול ג'יי הקליפ לסינגל השלישי מהמיני אלבום שנושא את אותו השם: "Journey Called Life".

== רשימת הקטעים ==

== קישורים חיצוניים ==

* [http://www.icast.co.il/PlayerWin.aspx?file=http%3A%2F%2Fpod.icast.co.il%2F438c2fbf-4e53-4d64-b1be-e494b1c7bc36.icast.mp3&IndexID=483436&name=iCast ספיישל לרגל השקת האלבום בתוכנית "בא ברגאיי" ב-106.4fm רדיו קול הנגב], 6 באוקטובר 2014

קטגוריה:אלבומי היפ הופ ישראליים
מהמט גיונסור

מהמט גיונסור (בטורקית: Mehmet Günsür; נולד ב-8 במאי 1975) הוא שחקן טורקי.

== ביוגרפיה ==
גיונסור עבד קודם כברמן ואז כדוגמן לפני שהפך לשחקן. הוא סיים את הלימודים בתיכון האיטלקי באיסטנבול. מאז תחילת דרכו, הוא שיחק בסרטים טורקים, איטלקים ואמריקאים. הוא ידוע בעיקר בשל השתתפותו בסרטים "Anlat İstanbul" "O Şimdi Asker" ו-"Hamam". הוא זכה בפרסים רבים לאורך הקריירה שלו, ביניהם בפרס השחקן המבטיח ביותר בפסטיבל הסרטים הבינלאומי של אנקרה עבור הסרט "Hamam".

מהמט גיונסור נשוי לבמאית הדוקומנטרית קתרינה מונגיו מאז 2006. לזוג שלושה ילדים בשם עלי, מאיה וקלואי.

== פילמוגרפיה ==
* 1989: Geçmiş Bahar Mimozaları
* 1997: Hamam 
* 1999: Hayal Kurma Oyunları

* Don Matteo

* 2001: Amici di Gesù - Giuda, Gli
* 2001: Amici di Gesù - Tommaso, Gli 
* 2002: L Italiano
* 2003: Pilli Bebek
* 2003: Il Papa Buono
* 2003: O Şimdi Asker
* 2004: Kasırga İnsanları
* 2005-2007: Beyaz Gelincik
* 2005: Anlat İstanbul
* 2007: Fall Down Dead
* 2010: Ses
* 2011: Aşk Tesadüfleri Sever
* 2012-2014: הסולטאן
*2019-הווה: המתנה 

==קישורים חיצוניים==

== הערות שוליים ==

קטגוריה:שחקני קולנוע וטלוויזיה טורקים
קטגוריה:שחקנים ילדים טורקים
קטגוריה:טורקים שנולדו ב-1975
מלאן

מלאן (בצרפתית: Melun) קומונה צרפתית במחוז סיין א מארן בחבל איל-דה-פראנס, שבצפון-מרכז צרפת. מלאן היא מפרברי פריז, וממוקמת כ-41 קילומטר דרומית-מזרחית ממרכז פריז. בקומונה מתגוררים 39,947 תושבים (נכון ל-2018).

מלאן, בשמה הלטיני Meledunum, נודעה כבר במאה הראשונה לספירה, ויוליוס קיסר בספרו מלחמת גאליה מציין פרטים אודותיה. העיירה שימשה כתחנת רענון לסוסי השליחים בדרך הרומית העתיקה.

כיום העיר משמש כמרכז מנהלי חשוב באזור, ובעיר התחנה הסופית של קו D של ה-RER.

בתקופת בעלי התוספות היה במלאן יישוב יהודי, ובו חי ופעל רבינו משולם ממלאן, תלמידו ובר פלוגתא של רבנו תם.

== ערים תאומות ==
* 
* 
* 

==קישורים חיצוניים==

* 

* 
* 

== הערות שוליים ==

קטגוריה:איל-דה-פראנס: ערים
מנד

מנד (בצרפתית: Mende) היא קומונה במחוז לוזאר שבחבל אוקסיטניה שבדרום צרפת. בקומונה מתגוררים (נכון ל-2018) 12,227 תושבים. הקומונה היא המרכז העירוני היחיד במחוז לוזאר.

ההתיישבות במקום החלה במאה השנייה לפני הספירה, בשם העתיק Mimata, על שם ההר הסמוך.

העיר נמצאת על הדרך שבין מונפלייה לקלרמון-פראן וכן בין ליון-סנט אטיין-טולוז. בשל נופה ההררי, ובשל הטיפוס התלול אל מנחת המטוסים ארודרום דה מנד - ברנו המצוי מדרום אליה, משמשת העיירה, לעיתים תכופות יחסית, כנקודת סיום קטע במרוץ האופניים טור דה פראנס, בשנים 1995, 2005, 2010, 2018 ו-2022.

==ערים תאומות==
לעיר ברית ערים תאומות עם הערים:
* 
* 

==קישורים חיצוניים==

* 

* 

קטגוריה:לנגדוק-רוסיון: ערים
שגריר של רצון טוב

שגריר של רצון טוב הוא תפקיד המוענק על ידי ארגונים לידוען על מנת שיפעל למען רעיונות ומטרות הארגון ויפיץ אותם בארצות ולאוכלוסיות שונות.

מדינות וארגונים רבים, בהם סוכנויות האו"ם יוניצ"ף, אונסק"ו ועוד, משתמשים בשגרירים של רצון טוב להפצת מטרותיהם.

מספר מדינאים וידוענים משמשים כשגרירים של רצון טוב. ביניהם נשיא ארצות הברית לשעבר, ביל קלינטון, הכדורסלן טל ברודי, הזמרת שאקירה, זמרת האופרה ברברה הנדריקס, הכדורגלן לאו מסי, השחקנית אמה ווטסון והשחקנית מילי בובי בראון.

==ראו גם==
* קונסול של כבוד
* שגריר רצון טוב של קרן החירום הבינלאומית של האומות המאוחדות לילדים

==קישורים חיצוניים==

* 

*
קטגוריה:דיפלומטיה
קטגוריה:תוכניות שגריר של רצון טוב
הפרח הסקוטי

הפרח הסקוטי (באנגלית: Flower of Scotland; בסקוטית: Flouer o Scotland; בגאלית סקוטית: Flùr na h-Alba) הוא שיר סקוטי המשמש לעיתים קרובות בטקסים ובמשחקי ספורט.
עקב העובדה שאין המנון רשמי לסקוטלנד, "הפרח הסקוטי" הוא אחד השירים המוצעים לשמש כהמנון (ביחד עם Scotland The Brave). השיר נכתב על ידי רוי ויליאמסון והוצג בשנת 1967. השיר מתאר את ניצחון הסקוטים, בהנהגתו של רוברט הראשון, מלך סקוטלנד, על האנגלים בהנהגתו של אדוארד השני, מלך אנגליה, בקרב בנוקברן בשנת 1314.

==מילות השיר==
{| align="center" cellspacing="25px"
|<div class="mw-content-ltr">סקוטית</div>
<poem><div class="mw-content-ltr">
O Flouer o Scotland,
Whan will we see,
Yer like again,
That focht and dee'd for,
Yer wee bit Hill an Glenn,
An stuid agin him,
Prood Edward's Airmie,
An sent him hamewart,
Tae think again.

The Hills is bare nou,
An Autumn leafs,
Lies thick an still,
Ower land that is tint nou,
That thae sae darlie held,
That stuid agin him,
Prood Edward's Airmie,
An sent him hamewart,
Tae think again.

Thir days is past nou,
An in the past,
Thay mun remain,
But we can aye rise nou,
An be the naition again,
That stuid agin him,
Prood Edward's Airmie,
An sent him hamewart,
Tae think again.</div>
</poem>
|<div class="mw-content-ltr">אנגלית</div>
<poem><div class="mw-content-ltr">
O Flower of Scotland, 
When will we see
Your like again,
That fought and died for,
Your wee bit Hill and Glen,
And stood against him,
Proud Edward's Army,
And sent him homeward,
To think again.

The Hills are bare now,
And Autumn leaves
lie thick and still,
O'er land that is lost now,
Which those so dearly held,
That stood against him,
Proud Edward's Army,
And sent him homeward,
To think again.

Those days are past now,
And in the past
they must remain,
But we can still rise now,
And be the nation again,
That stood against him,
Proud Edward's Army,
And sent him homeward,
To think again.</div>
</poem>
|<div class="mw-content-ltr">גאלית סקוטית</div>
<poem><div class="mw-content-ltr">
O Fhlùir na h-Alba,
cuin a chì sinn
an seòrsa laoich
a sheas gu bàs 'son
am bileag feòir is fraoich,
a sheas an aghaidh
feachd uailleil Iomhair
's a ruaig e dhachaidh
air chaochladh smaoin?

Na cnuic tha lomnochd
 's tha duilleach Foghair
mar bhrat air làr,
am fearann caillte
dan tug na seòid ud gràdh,
a sheas an aghaidh
feachd uailleil Iomhair
's a ruaig e dhachaigh
air chaochladh smaoin.

Tha 'n eachdraidh dùinte
ach air dìochuimhne
chan fheum i bhith,
is faodaidh sinn èirigh
gu bhith nar Rìoghachd a-rìs
a sheas an aghaidh
feachd uailleil Iomhair
's a ruaig e dhachaidh
air chaochladh smaoin.</div>
</poem>
|עברית
<poem>
הו, פרח סקוטלנד,
מתי נראה
כמותך שוב,
שלחמו ומתו למען 
הגבעה שלך והגיא,
ועמדו מולו,
צבאו של אדוארד הגאה,
ושלחו אותו הביתה,
לחשוב שוב.

הגבעות חשופות כעת,
ועלי הסתיו
שוכבים סמיכים ודוממים
על אדמה שאבדה,
שהם העריכו כל כך,
ועמדו מולו,
צבאו של אדוארד הגאה,
ושלחו אותו הביתה,
לחשוב שוב.

ימים אלה עברו כבר,
ובעבר עליהם להישאר,
אך אנחנו עוד יכולים להתקומם
ושוב להיות האומה
שעמדה מולו,
צבאו של אדוארד הגאה,
ושלחה אותו הביתה,
לחשוב שוב.
</poem>
|}

==קישורים חיצוניים==

קטגוריה:שירי 1967
קטגוריה:שירים באנגלית
קטגוריה:שירים על סקוטלנד
קטגוריה:סקוטלנד: סמלים לאומיים
אפמריס

ספֵירת ניווט - מעין גלובוס המציג גרמי שמיים
דף שער של מגזין ἐφημερίς, שיצא בווינה בשנת [[1792]]
אֶפֶמֶרִיס (באנגלית: Ephemeris וברבים Ephemerides, ביוונית: ἐφημερίς, משמעו בלטינית "יומן" או "לוח שנה") הוא מושג באסטרונומיה המגדיר מיקום בשמיים של גרם שמים או לוויין עבור זמן נתון מסוים (או טווח של זמנים).

במאות קודמות לעידן הטכנולוגי היו יוצאות טבלאות מודפסות של ערכי מיקום, במרווחים קבועים של תאריך ושעה. אפמריס מודרני בדרך כלל מחושב אד-הוק על ידי מודל מתמטי המדמה את תנועת גרמי השמיים או הלוויינים המחושבים ומודל מתמטי של כדור הארץ ותנועתו. אף על פי שחישוב זה היה אחד השימושים הראשונים של מחשבים, אפילו בימינו עדיין יוצאות טבלאות אפמריס מודפסות שכן הן שימושיות כאשר מחשב היודע לחשב אפמריס כזה אינו קיים או תקול.

== אפמריס מודרני ==
=== גרמי שמיים ===
עבור שימושים מודרניים, אפמריס ממומש על ידי תכנה, מייצר מיקומים של כוכבי לכת, הלוויינים שלהם, אסטרואידים, כוכבי שביט עבור כל זמן נתון.

אפמריס אופייני כזה יכול לכסות תקופה של כמה מאות שנים בעבר ובעתיד. זה העתידי ניתן לחישוב עקב מודלים מתמטיים מודרניים מדויקים יחסית של גרמי שמיים ואופי תנועתם. יחד עם זאת, ישנם תופעות עצמאיות אשר אינן מקבלות מענה מתאים בחישובי אפמריס. גורמי אי הוודאות המשמעותיים ביותר במיקומי גרמי שמיים, נובעים מפרטורבציות של מספר אסטרואידים אשר חסר מידע מדויק בנוגע מסלולם והמסה שלהם, וכתוצאה מכך השגיאה בחישוב ההשפעה שלהם על המערכת. מדי כמה שנים צריכה מעבדת הסילון של NASA (JPL) לפרסם נתוני אפמריס מעודכנים עם תיקונים שחושבו לאחר שילוב מידע ממדידות חדשות.

אפמריס של מערכת השמש חיוני לנווט חלליות ולתצפיות חקר חלל על כוכבים, ירחיהם, וגלקסיות.

=== GNSS ===
לווייני מערכות GNSS, כגון GPS, משדרים אפמריס אלקטרוני המכיל נתוני מסלול בו משתמשים המקלטים. אפמריס של מערכת GPS תקף ברמת דיוק סבירה למשך כ-2 שעות.

== ראו גם ==
* RINEX

== קישורים חיצוניים ==

* 
* 

==הערות שוליים==

קטגוריה:אסטרונומיה
קטגוריה:ניווט לווייני
פלך יקטרינוסלב

פלך יקטרינוסלב הייתה גוברנייה באימפריה הרוסית שבירתה יקטרינוסלב (כיום דניפרו).

הגוברנייה מוסדה ב-1802 בתחומי העיר יקטרינוסלב, השטח שהיה שייך בעבר לסיץ' הזפורוז'י. ב-1811 מנתה האוכלוסייה כ-662,000 תושבים, רובם איכרים. מאמצע המאה ה-19 התפתחה מאוד תעשיית המתכות ומכרות הפחם ואיכרים רבים הפכו לפועלים. ב-1924 מנתה אוכלוסיית הפלך כ-3.5 מיליון איש, מתוכם 4.7% יהודים.

==קישורים חיצוניים==

קטגוריה:קצרמר גאוגרפיה
יקטרינוסלב
קטגוריה:אוקראינה: היסטוריה